Juliana Arejola-Fajardo Workshop sa Pagsurat-Bikol

An Juliana Arejola-Fajardo Workshop sa Pagsurat-Bikol (JAFWPB) o Pagsurat Bikol sarong dating sarong rehiyonal na workshop para sa mga nagpopoon na magsurat sa literaturang Bikolnon. Namuknâ ini kan taon 2003 sa pagromdom ki Juliana Arejola-Fajardo asin pinapadalagan kan Arejola Foundation for Social Responsibility. Bukas ini sa mga edad 16 pataas asin nagsusurat nin rawitdawit, usipon, saysay asin dula. Kan 2010, nagin ekslusibo sana ini sa mga estudyante kan St. Louise de Marillac School of Pili asin Universidad de Santa Isabel.

Nabilog man ni Carlos Arejola kan 2004 an ideya nin sarong panrehiyon na patiribayan sa pagsurat nin literaturang Bikolnon matapos an ikaduwang Pagsurat Bikolnon, an Premio Tomas Arejola para sa Literaturang Bikolnon (PTALB). An mga inisyatibang ini pinagmidbid kan 2007 Mayoral Recognition Award kan Syudad nin Naga asin kan Unyon ng Manunulat sa Pilipinas (UMPIL) kan 2008. Huring ginibo an rehiyonal na workshop kan 2012 sa Crown Hotel sa Syudad nin Naga, Camarines Sur mantang liwat na binuhay an premyo kan 2016, an huring edisyon kan patiribayan.

Sarô sa mga nagin panelista sa inot na JAFWPB iyo si Estelito Jacob na iyo an nagin tagapadalagan kan ikaduwang edisyon kaini kan 2005. 

Nagin katood na parasurat o writing fellow si Jose Jason Chancoco para sa rawitdawit sa inot na edisyon na ginibo sa Pili, Camarines Sur kan Desyembre 26 abot 28, 2003. Si Chancoco nagtukaw bilang sarong panelista kan 2005 kun sain saro sa mga partisipante si Jason Tabinas kan Bula, Camarines Sur. Nagin tagapadalagan man siya kan ikatulong edisyon kaini na ginibo sa Camarines Sur State Agricultural College, ngunyan Sentral na Bikolanong Unibersidad nin Estado kan Agrikultura kan Mayo 18 abot 20, 2006. Nagin bisita sa okasyon si Maria Lilia Realubit. 

Kan 2007, ginibo an ikaapat na JAFWPB sa St. Louise de Marillac School of Pili, ngunyan Universidad de Santa Isabel. Nagin mga panelista kan taon na ini si Kristian Cordero, Victor Dennis Nierva, Jocelyn Bisuña asin Carlos Arejola. 

Kan 2009, sampulong katood na mga parasurat an napilì para sa tulong aldaw na hunglonan nin pagsurat. An mga ini si Jonher Cañeba kan Iriga, Troy Christopher Carretas kan Legazpi, Wilbert Cipria kan Tabaco, Juan Escandor Jr. kan Naga, Richard Madrilejos kan Tabaco, Ma. Bernadette Negrite kan Calabanga, Camarines Sur, Eilyn Nidea kan Ragay, Camarines Sur, Fe Peralta kan Pili, Camarines Sur, Jan Kevin de Quiroz kan Naga, asin man si Eduardo Uy Jr. kan Gubat, Sorsogon.

Mga edisyon

Toltolan

Hilingon man
Saringsing Writers Workshop
CBSUA Writers Workshop

Literatura